**Əlavə № 6**

2.2.7-ci maddəyə

“**Təsdiq edirəm**”

**Hərbi Tibb Fakultəsi rəisinin tədris işləri üzrə müavini-tədris şöbə rəisi**

**(vəzifəsi)**

**tibb xidməti polkovniki Məharət Rzayev**

**(hərbi rütbəsi, imzası, adı, soyadı)**

**“\_\_\_\_”\_\_\_\_\_\_\_\_\_\_\_\_\_\_\_\_\_2021-ci il**

**MÜLKİ MÜDAFİƏ**

***fənni üzrə işçi tədris proqramı***

***SİLLABUS***

Azərbaycan Respublikası Təhsil Nazirliyinin 28.08.2020-ci il tarixli, F-386 nömrəli əmri ilə 050802-"Əczacılıq”, 050803-"Fizioterapiya və tibbi reabilitasiya”, 050808-"Tibb bacısı işi”, 050901-"Hərbi tibb”, 050902-"İctimai səhiyyə”, 050903-"Stomatologiya” və 050904-"Tıbb” ixtisasları üzrə təhsil proqramları təsdiq edilmişdir. Yeni təhsil proqramlarında “İxtisas fənləri” blokunda “Mülki müdafiə” fənni məcburi fənn kimi nəzərdə tutulmuşdur.

İşçi tədris proqramı Hərbi terapiya

kaferdasının “\_\_\_\_” \_\_\_\_\_\_\_\_\_2021-ci il tarixli

fənn-metodik komissiyasının iclasında

(\_№-li protokol) müzakirə olunub.

**1. FƏNNİN TƏSVİRİ:**

|  |  |  |
| --- | --- | --- |
| Fənnin kodu və adı | : | İPFS-B0 Mülki Müdafiə |
| İxtisasın şifri və adı | : | 050904 Müalicə işi |
| Kafedranın adı | : | Hərbi Terapiya |
| Kurs | : | I kurs |
| Semestr | : | II Müal-prof. f-si payız sem-ri |
| Auditoriya saatları | : | 30 |
| Auditoriyadan kənar saatlar | : | 3030 |
| Kreditin sayı | : | 2 |
| Səhra (hərbi hissələrdə, gəmilərdə) praktiki dərslər | : | - |

**2. FƏNNİN MƏQSƏDİ:**

Mülki müdafiə üzrə tədrisin məqsədi kursantlara və tələbələrə nəzəri bilik və praktiki vərdişlərin aşılanması yolu ilə nəzəri bilik və praktiki vərdişlərin aşılanması yolu ilə fəlakət təbabəti və mülkü müdafiə işinə tam yiyələnməsini təmin etməkdir. Kursu bitirdikdən sonra kursantlar və tələbələr

BİLMƏLİDİRLƏR:

* Fövqəladə hallarda yaranmış zədə ocaqlarının tibbi-taktiki səciyyəsini
* Fövqəladə hallarda əhalinin müdafiəsinin və ərazinin mühafizəsinin əsas üsullarını, kollektiv və fərdi mühafizə vasitələrini ;
* Fövqəladə hallar zamanı rabitə və xəbərdarlıq sistemlərini;
* Fövqəladə hallar zamanı fərdi tənəffüs,göz və dərinin mühafizə vasitələrini ;
* Fövqəladə hallar zamanı tibbi təxliyə təşkilini;

BACARMALIDIRLAR:

* Fövqəladə hallarda əhalinin müdafiəsinin və ərazinin mühafizəsinin əsas üsullarından, istifadə qaydalarını.
* Fövqəladə hallar zamanı rabitə və xəbərdarlıq sistemlərinin istifadə qaydalarını..
* Fövqəladə hallarda evdə, küçədə, müəssisədə davranış qaydalarını.
* Fövqəladə hallarda tənəffüs üzvlərinin qorunması üçün sadə vasitələrin hazırlanmasını.
* Fövqəlada hallarda işçi personalın təxliyəsinin mərhələlərini.

- Fövqəladə hallarla bağlı maarifləndirici işlər təşkil edir

**3. TƏŞKİLATİ-METODİKİ GÖSTƏRİŞLƏR:**

Mülkü müdafiə fənnin tədrisi aparılır. Praktiki mövzular keçirilərkən situasion məsələləri həll etmək məsləhət görülür. Təcrübi məşğələlər tədris qruplarında aparılır. Mühazirələrin elektron versiyaları tələbələrə nümayiş etdirilib, öyrədilir

**Fənnin metodologiyası:**

Sülh və müharibə dövründə yaranmış fövqəladə hallarda MM-nin rolu və vəzifələri. Azərbaycan Respublikası Fövqəladə Hallar Nazirliyi, şəhər, rayon və xalq təsərrüfatı obyektlərinin fövqəladə hallar komissiyası.

Fövqəladə hallar fəaliyyəti üçün Vahid Dövlət Sistemi, təbii fəlakətlər, katastroflar, sənaye qəzaları və fəlakətlər zamanı əhalinin təhlükəsizliyinin təmin olunması, onların məqsədi və vəzifələri. Mülki Müdafiənin əsas vəzifələri.

Müəssisələrdə Mülki Müdafiənin təşkilinin və quruluşunun ümumi prinsipləri. Xalq təsərrüfatı obyektlərində Mülki Müdafiənin təşkili və idarə olunma sistemləri.

Mülki Müdafiənin formalaşdırılması, onların təşkili qaydası və imkanları. Ərazi və obyekt dəstələri, ümumi məqsədli xidmət, xüsusi və ixtisaslaşmış dəstələr. Bu fənn müasir dövrün ən aktual problemlərini öyrənir.

Təbii fəlakətlərin tez-tez baş verməsi, iri sənaye qəzaları, terror aktları və hərbi münaqişələr zamanı zərər çəkmiş mülki əhaliyə tibbi xidmətin vaxtında göstərilməsi, müalicə-təxliyyə tədbirlərinin düzgün təşkili, yaranmış şəraitin qiymətləndirilməsi ölkənin ali məktəblərində tədrisin əsas məqsədlərindən biridir.

Fövqəladə Hallar Tibb Xidmətinin Təşkili fənni tədris planına xüsusi fənn kimi daxil edilmiş, 30.XII.97-ci il tarixli Mülki Müdafiə haqqında Milli Məclisin Qanunu, Nazirlər kabinetinin 25.IX.98-ci il tarixli 193 saylı qərarına əsasən işlənib hazırlanmışdır. Fənnin daha dərindən öyrənilməsi məqsədilə dərslər zamanı müxtəlif yazılı testlərdən, frontal sorğulardan, habelə multimedia vasitələrindən istifadə edilməsi məqsədəuyğundur.

**Prerekvizit:** Mülki müdafiə fənninin tədrisi “Hərbi epidemiologiya”, “Hərbi gigiyena”, “Yoluxucu xəstəliklər”, “Mikrobiologiya”, “Tibbi parazitologiya” fənnlərinintədrisi zamanı əldə edilmiş biliklərə söykənir və bunun üçün də öncə “Gigiyena”, “Mülki müdafiə xidmətinin təşkili”, “Epidemiologiya”, “Vərəm”, “Dəri-zöhrəvi xəstəliklər” fənlərinin öyrənilməsi zəruridir.

**Korekvizit:** fənn tədrisi ilə yanaşı “İctimai gigiyena və səhiyyənin təşkili”, “Tibb xidmətinin təşkili və taktikası”, “Tibbi statistika” fənlərinin öyrənilməsi məqsədəuyğundur.

**Postrekvizit:** Bu fənn üzrə əldə edilmiş biliklər gələcəkdə “Hərbi epidemiologiya” üzrə rezidentura keçmələri üçün əsasdır.

TƏDRİSİN MƏQSƏDİ:

Azərbaycan Respublikası Təhsil Nazirliyinin 28.08.2020-ci il tarixli, F-386 nömrəli əmri ilə 050802-"Əczacılıq”, 050803-"Fizioterapiya və tibbi reabilitasiya”, 050808-"Tibb bacısı işi”, 050901-"Hərbi tibb”, 050902-"İctimai səhiyyə”, 050903-"Stomatologiya” və 050904-"Tıbb” ixtisasları üzrə təhsil proqramları təsdiq edilmişdir. Yeni təhsil proqramlarında “İxtisas fənləri” blokunda “Mülki müdafiə” fənni məcburi fənn kimi nəzərdə tutulmuşdur.

1. Fövqəladə hallarda əhalinin müdafiəsinin və ərazinin mühafizəsinin əsas üsullarını, kollektiv və fərdi mühafizə vasitələrini bilir, onlardan istifadə qaydalarını şərh edir.
2. Fövqəladə hallar zamanı rabitə və xəbərdarlıq sistemlərinin vacibliyini bilir və onlardan istifadə qaydalarını nümayiş etdirir.
3. Fövqəladə hallarda evdə, küçədə, müəssisədə davranış qaydalarını bilir və ona əməl edir.
4. Fövqəladə hallarda tənəffüs üzvlərinin qorunması üçün sadə vasitələrin necə hazırlanması və istifadə qaydalarını bilir və şərh edir.
5. Fövqəlada hallarda işçi personalın təxliyəsini təşkil edir.

Fövqəladə hallarla bağlı maarifləndirici işlər təşkil edir.

***Fənnin məqsədi və vəzifələri***

Dinc və müharibə xarakterli fövqəladə hallar, onların təsnifatı və yaranma səbəbləri. İstehsalat qəzaları və təbii fəlakətlər. Onların baş vermə səbəbləri. Əhalinin mühafizəsi üzrə Mülki Müdafiə tədbirləri. Təbii fəlakətlər, qəzalar və düşmən hücümu haqqında xəbərdarlıq edilmə qaydaları. Tibbi xidmətin təşkili və tibbi təminatın həyata keçirilməsi.

Zədələnmə zonalarının müəyyənləşdirilməsi istehsalat qəzaları zamanı birinci və ikinci zədələyici amillərlə zədələnmə ocaqlarının səciyyələndirilməsi. Zərbə dalğası, sıxılma fazası, atom elektrik stansiyalarında və nəqliyyatda qəzaların, güclü təsirli zəhərləyici maddələrin və başqa təhlükəli texnologiyaların xarakterik xüsusiyyətləri.

Təbii fəlakətlər baş vermiş rayonlarda zədələnmə ocaqlarının səciyyələndirilməsi. Azərbaycan Respublikası ərazisində baş verə biləcək fövqəladə vəziyyətlər (zəlzələ, sel, su basması, yanğın hadisələri), onların əhaliyə və obyektlərə təsiri.

Nüvə partlayışının zədələyici amilləri:

- zərbə dalğasının insanlara, qurğulara və texnikaya təsirinin xüsusiyyətləri.

Zərbə dalğasının təsirinin təhlükəsizlik hədləri;

- işıq şüalanması, işıq şüalanması impulsu haqqında anlayış,

infraqırmızı, ultrabənövşəyi və görünən işıq şüaların insan

orqanizminə təsiri və işıq şüalanmasının təxmini təhlükəsizlik

səviyyəsi;

- nüfuzedici radiasiya haqqında anlayış, ölçü vahidi, udulan

ekspozisiya və ekvivalent doza, şüalanmanın dərəcəsi, şüa

xəstəliyi, şüanın insanlara, materiallara, cihazlara təsiri.

- radioaktiv zəhərlənmə, radiasiya təhlükəliyinin norması,

radioaktiv zəhərlənmənin nəticələri, dozimetrik nəzarət,

ionlaşdırıcı şüaların sənaye mənbələri;

- elektromaqnit impulsu, onun xüsusiyyətləri, insan orqanizminə,

elektron çihazlarına, elektromexaniki məlumatlara təsiri;

Zədələnmə ocağının qısa səciyyələndirilməsi. Fövqəladə hal vəziyyətinin ekologiyaya təsiri. Obyektlərin, texnlogiyanın, maşınqayırmanın lahiyələşdirilməsində fövqəladə vəziyyətlərin proqnozlaşdırılması, bundan istifadə edərək istismar zamanı qəza təhlükələrinin azaldılması.

***Tələbə nəyi bilməlidir:***

* radiasiya, kimyəvi, bakterioloji və kombinasion zədələnmə ocaqları haqqında anlayışı;
* kəşfiyyatın məlumatlarına əsasən şəraitin qiymətləndirilməsini;
* proqnoz məlumatlarından istifadə olunmasını;
* nüvə partlayışının zədələyici amillərini;
* kimyəvi zəhərli maddələrin təsnifatını;
* nüvə zədələnmə ocağı, onun təyin olunması və səciyyəsini;
* atom elektrostansiyalarında fəlakət, yaxud qəza zamanı əhalinin zədələnməsi və ərazinin radioaktiv çirklənməsinin xüsusiyyətlərini.

***Tələbə nəyi bacarmalıdır:***

- sülh və müharibə dövründə yaranmış zədə ocaqlarında xilasetmə işlərinin və tibbi

yardımın göstərilməsini;

- zəhərləyici maddələri (ZM) təsnifatlandırmağı;

- insanların müxtəlif növ ZM-lə zədələnməsinin qısa xarakteristikasını müəyyən etməyi;

- kimyəvi zəhərlənmə zonasını səciyyələndirməyi;

- fövqəladə hallarda yaranmış travmanın ağırılıq dərəcəsi müəyyən etməyi;

- əmək qabiliyyətinin itirilməsini qiymətləndirməyi;

Zəhərləyici maddələrin (ZM) təsnifatı. İnsanların müxtəlif növ ZM-lə zədələnməsinin qısa xarakteristikası. Kimyəvi zəhərlənmə zonası və onun səciyyəsi.

Bakterioloji (bioloji) zəhərlənmə zonası və onun səciyyəsi. Tətbiq olunma üsulları, bakterioloji (bioloji) zəhərlənmə ocağı, onun səciyyəsi, qarışıq zədələnmə ocağının qısa səciyyəsi.

Zədələnmə ocağında sanitar və qeriyəqayıtmaz itkilərin səciyyəsi. MMTX-nin qüvvə və vasitələrinin vəziyətinin qiymətləndirilməsi və tibbi yardım göstərilməsi üçün onların tələbatlarının müəyyən edilməsi, zədələnənlərin köçürülməsi, zədələnmiş əhalinin tibbi təminatının təşkili.

***Tələbə nəyə yiyələnməlidir:***

* zədələnmə ocağında sanitar və qeriyəqayıtmaz itkilərin səciyyələndirmək bacarığına;
* MMTX-nin qüvvə və vasitələrinin vəziyətinin qiymətləndirilməsi və tibbi yardım göstərilməsi üçün onların tələbatlarının müəyyən edilməsi bacarığına;
* zədələnənlərin köçürülməsi, zədələnmiş əhalinin tibbi təminatının təşkili prinsiplərinə.

**4. FƏNNİN (BÖLMƏ VƏ MÖVZULARIN) QISA MƏZMUNU:**

Fövqəladə hallar zamanı əhalinin mühafizəsi. Əhalinin mühafizəsinin əsas üsulları və prinsipləri. Radioaktiv çirklənmiş və kimyəvi zəhərlənmiş ərazinin qısa səciyyələndirilməsi və həmin ərazidə mühafizə üsulları, yanğınlarla mübarizə. Əhalinin mühafizəsinin tədbirləri. Sülh və müharibə dövründə əhalinin daldalanmasının təşkili.

Təbii fəlakət, qəza və faciələr zamanı mühafizə tədbirlərinin təşkilinin və yerinə yetirilməsinin xüsusiyyətləri. Radiasiya, kimyəvi və bakterioloji zəhərlənmələrdən əhalinin mühafizəsinin əsas üsulları. Təbii fəlakətlər, qəzalar, faciələr və radioaktiv, kimyəvi, bakterioloji zəhərlənmələr zamanı x/t obyekylərinin iş fəaliyyətinin və əhalinin mühafizəsi rejimləri. Dozimetrik və kimyəvi nəzarətin təşkili.

MM-in mühafizə qurğuları. Mühafizə qurğularının növləri: sığınacaqlar, radiasiya əleyhinə və sadə daldalanacaqlar. Sığınacaqlara olan təlabatın kohstruktiv və planlaşdırılmış həlli. Texniki avadanlıq və həyat fəaliyyətinin təmini. Sığınacaqların iş rejiminə əsas tələbat. Sülh zamanı sığınacaqların saxlanması və istifadə olunması. Qurğuların sığınacaq rejiminə keçməsi. Sığınacaqlarda tibb məntəqəsi və tibbi postların təşkili, əhalinin sayına uyğun ərzaq və su ehtiyatının müəyyən edilməsi. Sanitar-gigiyenik normativlərin göstəriciləri.

Şəhərin yeraltı keçidlərindən, metropolitendən və dağ mədənlərindən sığınacaqlar kimi istifadə olunması. Radiasiya əleyhinə daldalanacaqlara (RƏD) olan təlabatın planlaşmış və konstruktiv həlli. Radiasiya əleyhinə daldalanacaqların tikilməsi və onların avadanlıqları. Sülh zamanı RƏD saxlanması və istifadə olunması. Otaqların, zirzəmilərin və müxtəlif qurğuların RƏD-ə uyğunlaşdırılması.

Fövqəladə hallarda əhalinin köçürülməsi. Köçürülmə tədbirlərinin mahiyyəti. Köçürülmə tədbirlərini planlaşdırılması və aparılmasının təşkili. Əhalinin tibbi təminatının planlaşdırılması. İstehsalat fəaliyyətini davam etdirən müəssisələrdə fəhlə və qulluqçuların tibbi təminatının təşkili, müalicə müəssisələrində təxliyyə qaydaları.

Köçürülmüş əhalinin qəbulu, yerləşdirilməsi və işlə təmin olunmasının təşkili. Fərdi mühafizə vasitələri. Fərdi mühafizə vasitələrinin təyinatı və təsnifatı. Fərdi mühafizə vasitələrinin tətbiqi (əlehiqazlar MƏ-5, MƏ-7, SUƏ-2 U, SUƏ-2 M). Uşaq mühafizə kamerası UMK-4, respiratorlar R-2, R-2 D. “Lepestok” növü. Kimyəvi təhlükəli obyektlərdə, güclü təsirli zəhərləyici maddələrdən mühafizə olunmaq üçün istifadə olunan sənaye əleyhiqazları.

Tibbi və sadə mühafizə vasitələri. Toz əleyhinə parça maskaları (PTİ-1), pambıq tənzif sarğısı, təcridedici əleyhiqaz. Tibbi fərdi mühafizə vasitələri: Aİ-2 apteçkası. Fərdi sarğı paketi FSP, kimyəvi silah əleyhinə paket FKP-8. X/T obyektlərində əhaliyə fərdi mühafizə vasitələrinin verilməsi və saxlanması qaydası. Sülh və müharibə dövründə fərdi mühafizə vasitələrinin fəhlə və qulluqçulara, əhaliyə verilməsinin təşkili və istifadə olunmanın öyrədilməsi. Hərbiləşməmiş MM dəstələri şəxsi heyətinin mənəvi-psixoloji hazırlığı. Fövqəladə halların adamların psixi halına və iş qabliyyətinə təsiri. Əhalinin və MM dəstələrinin, şəxsi heyətinin mənəvi–psixoloji hazırlığının mahiyyəti.

Əhalinin, dəstələrin və şəxsi heyətinin mənəvi və psixoloji hazırlığının metodari və yolları. Cernobıl AES-da, Azərbaycan və Daşkənddə baş verən qəza və zəlzələlərin nəticələlərinin aradan qaldırılması zamanı mənəvi–psixoloji hazırlıq təcürbəsindən istifadə etmək.

Əhalinin, şəxsi heyətini və dəstələrin mənəvi–psixoloji hazırlanmasında MM qərargahının və ictimai təşkilatların rolu. Mülki müdafiə təbliğatının rolu və vəzifələri. Şəxsi heyətinin mənəviyyatı.

Fövqəladə Hallarda tibbi xidmətinin vəzifələri və təşkilatı quruluşu (strukturu). Mülki Müdafiə sistemində FHTX-nin yeri, təyinatı və rolu .vəzifələri, əsas tədbirləri. FHTX-nin təşkili prinsipləri. Fövqəladə Hallar Tibb Xidmətinin rəhbərliyi və idarə orqanları (FHTX qərargahları). Onların təşkilatı strukturu və vəzifələri.

FHTX-nin dəstələri: sanitar postları, sanitar drujinaları, həkim yardımı dəstələri, ixtisaslaşdırılmış tibbi yardım briqadaları və dəstələri, səyyar epidemiya əleyhinə dəstələr, ixtisaslaşdırılmış epidemiya əleyhinə briqadalar; səyyar infeksion hospitallar, epidemioloji kəşfiyyat qrupu, onların təşkilati strukturu, təyinatı, imkanları.

FHTX müəssisələri: baş, çoxprofilli, profilli xəstəxanalar, onların təyinatı, ümumi vəzifələri. Fövqəladə hallarda nəticələrinin aradan qaldırılması zamanı əhalinin tibbi təminatının təşkili. Təbii fəlakətlərin (zəlzələ, sel, daşqın, qasırğa) qısa səciyyəsi. İnsanların ala biləcəyi zədələnmələr.

Təbii fəlakət rayonlarında tibbi yardımın göstərilməsi üzrə hazırlıq tədbirlərinin keçirilməsi, cəlb olunacaq qüvvə və vasitələr. Təbii fəlakət rayonlarında epidemiyalara qarşı tədbirlər. Kimya sənayesi obyektlərində və atom-elektrik stansiyalarında iri qəzalar zamanı tibbi yardımın təşkili.

Güclü təsiredici maddələrlə zədələnmə ocağında xilasetmə və digər təxirəsalınmaz işlərin aparılmasında zədələnənlərə tibbi yardım göstərilməsinin təşkili.

İlk tibbi yardım dəstələrinin zədələnmə ocağına daxil edilməsi qaydası, zədələnənlərin qəbulunun və onlara tibbi yardım göstərilməsinin təşkili. İlk tibbi yardım dəstələrində ilk həkim yardımının həcmi, zədələnmə ocağında xilasetmə işləri aparılarkən MMTX dəstələrinin digər MM xidmətləri ilə qarşılıqlı fəaliyyətinin təşkili.

Nüvə zədələnmə ocağında ilk tibbi yardım dəstəsinin yaradılması və işinin təşkili. Vəziyyətin qiymətləndirilməsi və ilk tibbi yardım dəstəsinin hərəkətə hazırlanması. İlk tibbi yardım dəstəsinin şöbələrinə zədələnənlərin qəbulu və onlara yardım işinin təşkili. Zədələnənlərin ilk tibbi yardım dəstəsindən xəstəxana bazasına köçürülməsi.

İxtisaslaşdırılmış (təkmilləşdirilmiş) tibbi yardım göstərilməsinin təşkilatı əsasları, xəstəxana bazası və onun tərkibi. Müalicə köçürülmə istiqaməti, onun strukturu.

Xəstəxana bazasının yaradılması prinsipləri, vəzifələri və açılma variantları. Baş, çoxprofilli və profilli xəstəxanalar. Tibbi bölüşdürmə məntəqələri və yardımçı bölüşdürücü postlar, xəstəxana bazasının işində onların əhəmiyyəti. İxtisaslaşdırılmış ilk tibbi yardım briqadalarının fəaliyyəti. Xəstəxana bazasının tibbi müəssisələrinin idarəetmə xüsüsiyyəti.

Bakterioloji (bioloji) zədələnmə ocağında epidemiya əleyhinə tədbirlərin təşkili. Sülh vaxtı və düşmənin hücum təhlükəsi zamanı əhali arasında keçirilən epidemiyalara qarşı tədbirlər. Bakterioloji (bioloji) zədəocağının məhdudlaşdırılması və ləğv edilməsi üzrə tədbirlər. Observasiya və karantin haqqında anlayış. Bakterioloji kəşfiyyat spesifik və qeyri-spesifik profilaktikanın keçirilməsi. Əhali arasında sanitar təmizləmənin təşkili. Binaların, qurğuların ərazisinin zərərsizləşdirilməsi, mənzil və binaların dezinfeksiyası, dezinseksiyası, deratizasiyası və dezaktivasiyası. Əhali arasında sanitar-maarif işinin aparılması. SEƏD-nin işinin təşkili üzrə şəraitin yoxlanılması, zədələnmə ocağında iş əsnasında SEƏD funksional bölmələrinin idarə olunması, ərzağın və suyun sanitar ekspertizası.

Fövqəladə Hallar Tibbi Xidmətinin dəstələri və müəssisələrinin tibbi, sanitar təsərrüfat və xüsusi əmlakla təchiz olunması. FHTX tibbi təchizatının vəzifələri və təşkili. Tibb təminatının idarəetmə orqanları. Sülh dövründə FHTX-nin dəstələrinin tibbi əmlak ilə təminatının təşkili. Tibbi əmlak ilə təminatın mənbələri.

Müharibə dövrü üçün FHTX-nin mərkəzi rayon əczaxanalarından istifadə olunması. Tibbi əmlakın şəhərlərdən daşınması. Tibbi əmlakın mühafizəsinin təşkili. Tibbi əmlaka olan təlabatın müəyyən edilməsi.

FHTX-in bölmələrinin və müəssisələrinin, həmçinin onların funksional dəstələrinin tibbi təminatının təşkili (tapşırıqların aydınlaşdırılması, vəziyyətin qiymətləndirilməsi, sərəncamların hazırlanması, təlabat arayışlarının tərtibi və hesablanması).

**Praktiki vərdişlər**

1. Xarici qanaxmaların müvəqqəti dayandırılması üsulları.
2. Süni tənəfüs üsulları. (Suda boğulma, dəm qazı ilə zəhərlənmə).
3. Ölüm və həyat əlamətlərini təyin etmək.
4. Ürəyin qapalı masajı.
5. Ətraf sümüklərin sınıqları zamanı hərəkətsizləşdirmə.
6. Kəllə-baş beyin zədələnmələrində ilk tibbi yardım, nəqlolunmanın xüsusiyyətləri.
7. Fərdi sarğı paketindən istifadə qaydaları.
8. Kimyəvi zədələnmələrdə kimyəvi silah əleyhinə paketdən istifadə etmək.
9. Fərdi aptekçədən istifadə etmək.
10. Yanıqlarda ilk tibbi yardım (termiki, kimyəvi və elektrik).
11. Donmalarda (yerli) ilk tibbi yardım.
12. Əleyhqazlardan istifadə etməyi öyrənmək.
13. Respiratorlardan istifadə etmək.

**5. TƏDRİS MƏŞĞƏLƏLƏRİNİN MÜDDƏT VƏ NÖVLƏRİ, TƏHSİLALANLARIN MÜSTƏQİL İŞİ ÜÇÜN TAPŞIRIQLAR VƏ ONLARIN YERİNƏ YETİRİLMƏSİ MÜDDƏTİ.**

**5.1. TƏDRİS VAXTININ MƏŞĞƏLƏLƏRİN NÖVLƏRİ ÜZRƏ BÖLÜŞDÜRÜLMƏSİ:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Ümumi saatlar | Auditoriyadan kanar saatlar | Auditoriya saatları | Auditoriyada tədris vaxtının tədris məşğələlərinin növləri üzrə bölüşdürülməsi | | | | | | Səhra praktiki dərslər | Səhra praktiki dərslərin tədris vaxtının tədris məşğələlərinin növləri üzrə bölüşdürülməsi | | | |
| Mühazirə | Seminar | Laboratoriya | Praktiki məşğələ | Qrup məşğələsi | Digər məşğələlər | Qrup çalışması | Praktiki məşğələ | Taktiki(xüsusi) məşğələ | Taktiki(xüsusi) təlimlər |
| 60 | 30 | 30 | 20 | - | - | 10 | - | - | - | - | - | - | - |

**5.2. FƏNNİNİN TƏDRİS HƏFTƏLƏRİ ÜZRƏ ÖYRƏNİLMƏ PLANI:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Tədris həftəsi** | **Saatların miqdarı** | **Mövzu, məşğələ və tədris sualları** | **Məşğələnin növü** | **Keçirildiyi yer** | **Maddi**  **təminat** | **Müstəqil hazırlıq zamanı istifadə olunacaq ədəbiyyat və tapşırıqlar** | **Müəllim rəhbərliyi altında sərbəst iş** |
| 1 | 2 | 3 | 4 | 5 | 6 | 7 | 8 |
| I həftə | 2 | ***Mövzu 1.*** Müsair şəraitdə Föv-qəladə hallarda Mulku Müdafiənin rolu və vəzifələri | Mühazirə | auditoriya | proyeksiya cihazı | ədəbiyyat:  1.(s.1-3);  2.(s.5-10);  3.(s.6-9);  4.mühazirə  materialı |  |
| II həftə | 2 | ***Mövzu 2.*** Mülki Müdafiə Tibb Xidmətinin vəzifələri və təşkilatı quruluşu | Mühazirə | auditoriya | proyeksiya cihazı | ədəbiyyat:  1.(s.3-5);  2.(s.5-10);  3.(s.9-14);  4.mühazirə  materialı |  |
| III həftə | 2 | ***Mövzu 3.*** Sülh və müharibə dövründə yaranmış fövqəladə hallar | Mühazirə | auditoriya | proyeksiya cihazı | ədəbiyyat:  1.(s.3-5);  2.(s.5-10);  3.(s.21-43);  4.mühazirə  materialı |  |
| IV həftə | 2 | ***Mövzu 4.*** Fövqəladə hallarda yaranmış şəraitin qiymətləndirilməsi | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.43-67);  4.mühazirə  materialı |  |
| V həftə | 2 | ***Mövzu 5.*** Təbii fəlakət və iri qəzaların nəticələrinin aradan qaldırılması zamanı əhalinin tibbi təminatının təşkili | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.68-83);  4.mühazirə  materialı |  |
| VI həftə | 2 | ***Mövzu 6.*** Fövqəladə hallarda xəsarət almış əhalinin müalicə-təxliyyə təminatının təşkili əsasları | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.75-84);  4.mühazirə  materialı |  |
| VII həftə | 2 | ***Mövzu 7.*** Zədələnmə ocaqlarında ilk tibbi və ilk həkim yardımının təşkili. Təkmilləşdirilmiş və ixtisaslaşdırılmış tibbi yardımın təşkili | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.103-117);  4.mühazirə  materialı |  |
| VIII həftə | 2 | ***Mövzu 8.*** Fövqəladə hallarda əhalinin mühafizəsinin təşkili | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.84-96);  4.mühazirə  materialı |  |
| IX həftə | 2 | ***Mövzu 9.*** Fövqəladə hallarda əhalinin köçürülməsi | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.99-103);  4.mühazirə  materialı |  |
| X həftə | 2 | ***Mövzu 10.*** Hərbiləşdirilməmiş dəstələrin şəxsi heyətinin və əhalinin hazırlığı | Mühazirə | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.152-154);  4.mühazirə  materialı |  |
| I həftə | 2 | ***Mövzu 11.*** Fövqəladə hallarda yaranmış zədə ocaqlarının tibbi-taktiki səciyyələndirilməsi | praktiki (təcrübi) | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.43-67);  4.mühazirə  materialı | 1 |
| II həftə | 2 | ***Mövzu 12.*** Təbii fəlakət, iri qəzalar və ya hərbi təhlükələr gözlənilən hallarda tibbi təminatın təşkili | praktiki (təcrübi) | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.68-83);  4.mühazirə  materialı | 1 |
| III həftə | 2 | ***Mövzu 13.*** Fərdi mühafizə vasi-tələri və Mülki Müdafiənin mühafizə qurğuları | praktiki (təcrübi) | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.84-98);  4.mühazirə  materialı | 1 |
| IV həftə | 2 | ***Mövzu 14.*** Sülh və təhlükəli dövrlərdə apanlan sanitar-gigiyenik və əksepidemik tədbirlər | praktiki (təcrübi) | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.128-138);  4.mühazirə  materialı | 1 |
| V həftə | 2 | ***Mövzu 15.*** MMTX müəssisələri və dəstələrinin tibbi-sanitar, təsərrüfat və xüsusi əmlakla təchiz olunması | praktiki (təcrübi) | auditoriya | proyeksiya cihazı | ədəbiyyat:  1.(s.);  2.(s.5-10);  3.(s.146-151);  4.mühazirə  materialı | 1 |

**5.3. KURS İŞİNİN SİYAHISI:**

- tədris proqramı üzrə I kurs tələbələri üçün kurs işi planlaşdırılmır.

**5.4. LABORATORİYA İŞLƏRİNİN SİYAHISI:**

- tədris proqramı üzrə I kurs tələbələri üçün laboratoriya işləri planlaşdırılmır.

**5.5. SƏRBƏST TAPŞIRIQLARIN (MÖVZULARIN) SİYAHISI:**

|  |  |  |  |
| --- | --- | --- | --- |
| **Sıra**  **№-si** | **İşin adı** | **Təhvil verilmə tarixi (həftə)** | **İstifadə olunan ədəbiyyat** |
| 1. | Mülki Müdafiənin vəzifələri və strukturu. | 14-cü həftənin sonu | 1. Azərbaycan Respublikası Milli Məclisi «Mülki Müdafiə Haqqında Qanun» Bakı-1997.  2. Ocaqov H.O. «Mülki Mühafizə». Bakı-2001.  3. Musayev A. H. «Mülki Müdafiə Tibb Xidmətinin Təşkili» Bakı-2011.  4. И.П. Левчук, Н.В.Третьяков. «Медицина Катастроф» М.2015 г. |
| 2. | Mülki Müdafiə Tibb Xidmətinin təşkilat quruluşu, qüvvə və vasitələri. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 3. | Fövqəladə hadisələrin yaranma səbəbləri, inkişaf mərhələləri və zədələyici amilləri. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 4. | Sülh dövründə yaranan FH-ın tibbi-sosial xarakteristikası | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 5. | Müharibə dövründə yaranan fövqəladə hallar. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 6. | Nüvə zədələnmələri ocağında yaranmış şəraitin qiymətləndirilməsi. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 7. | Kimyəvi silahın tətbiqi nəticəsində yaranmış şəraitin tibbi qiymətləndirilməsi. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 8. | Bakterioloji zədələnmələr ocağında yaranmış şəraitin qiymətləndirilməsi. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 9. | Kombinəolunmuş zədələnmələr ocağında yaranmış şəraitin qiymətləndirilməsi. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 10. | Təbii fəlakət, iri qəza və bədbəxt hadisələrin qısa xarakteristikası. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 11. | Təbii fəlakət rayonlarında tibbi-taktiki şərait və MM TX-nin əsas vəzifələri. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 12. | Təbii fəlakətlərdə, iri qəzalarda və bədbəxt hadisələrdə zərərçəkənlərə tibbi yardımın təşkili. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 13. | Düşmən hücumu təhlükəsi zamanı əhalinin tibbi təminatının təşkili. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 14. | Sığınacaqların konstruksiyaları, avadanlıqları, istifadə olunması və onların qarşısında qoyulan tələblər. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 15. | Radiasiyaya qarşı daldalanacaqlar qarşısında qoyulan tələblər, onların konstruksiyaları, avadanlığı, təyinatı və istifadə edilməsi. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 16. | Fərdi mühafizə vasitələri. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 17. | Sülh dövründə və düşmən hücumu təhlükəsi zamanı epidemiya əleyhinə tədbirlər. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 18. | Bakterioloji ocağın lokalizasiyası və ləğv olunması tədbirləri. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 19 | Bakterioloji ocaqda epidemiya əleyhinə tibbi qurumların işinin təşkili. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 20 | Sanitar ekspertizanın təşkili, su və ərzağın mühafizəsi. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 21 | Sülh dövründə MMTX müəssisələrinin tibbi təchizatının təşkili. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 22 | Nüvə zədələnmələri ocağında ilk tibbi və həkim yardımının təşkili. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |
| 23 | Kimyəvi zədələnmə ocağında ilk tibbi və ilk həkim yardımının təşkili xüsusiyyətləri. | “\_\_\_\_\_\_\_\_\_\_\_\_\_\_\_\_” | “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” |

**6. MÜƏLLİMİN RƏHBƏRLİYİ ALTINDA SƏRBƏST İŞ:**

Fənn üzrə müəllim rəhbərliyi altında sərbəst iş həftənin I-V günləri saat 1615-dən 1700-dək Hərbi Terapiya kafedrasının 317 №-li auditoriyasında qəbul edilir.

**7. MÜƏLLİM HAQQINDA MƏLUMAT:**

**Hərbi rütbəsi (elmi dərəcəsi), soyadı, adı, ata adi:** tibb xidməti polkovnik-leytenantı Qazıyev Vəli Məmməd oğlu

**Ali pedoqoji iş stajı**: \_\_\_\_\_ il

**Müəllimin xidməti otağı:** Hərbi Terapiya kafedrasının 317 №-li müəllim otağı. Telefon №13-30

**8. MÜƏLLİMİN TƏLƏBLƏRİ:**

Tədrisin səmərəliliyini artırmaq üçün kursantlar Mülki müdafiə dərsliyini əldə etməli, tədris edilən mövzuların əsas tezislərini qısa şəkildə konspektləşdirməli, ev tapşırıqlarını pedaqoq tərəfindən göstərilən ədəbiyyat mənbələri, mühazirə materialları, prezentasiyalar əsasında öyrənməlidirlər. Onlar məşğələlərdə fəallıq göstərməli, bəhslər üzrə verilən test tapşırıqları yerinə yetirməli, sərbəst hazırlığa ciddi yanaşmalı, cari və imtahanqabağı məsləhətlərdə iştirak etməlidirlər. Sərbəst işlərin hazırlanmasında müasir ədəbiyyat mənbələrindən istifadə etməli, tibbi statistika və analitik təhlil üsullarına müraciət etməlidirlər.

Məşğələlərdə və fasilələrdə Daxili Xidmət Nizamnaməsinin tələblərinə və kafedradaxili nizam-intizama ciddi riayət olunmalı, əyani və tədrisdə istifadə edilən texniki vasitələrlə səliqəli davranmalıdırlar.

**9. QİYMƏTLƏNDİRMƏ MEYARLARI:**

**9.1. FƏNN ÜZRƏ TƏHSİL PROQRAMININ MƏNİMSƏNİLMƏ SƏVİYYƏSİ VƏ KEYFİYYƏTİNİN YOXLANILMASI MƏQSƏDİ İLƏ QİYMƏTLƏNDİRMƏ GÜNDƏLİK 10 BALLI VƏ SEMESTRİN SONUNDA 50 BALLI SİSTEMLƏ APARILIR:**

Cari qiymətləndirmə semestr ərzində aşağıdakı meyarlar üzrə aparılacaqdır:

30 bal – frontal sorğular, seminar və praktiki məşğələlərə görə;

10 bal – sərbəst tapşırıqların yerinə yetirilməsinə görə;

10 bal – dərs intizamına görə.

**Qeyd**: Fənn üzrə laboratoriya, kurs işi nəzərdə tutulduğu halda frontal sorğular, seminar və praktiki məşğələlərə görə ayrılan 30 balın 10 balı laboratoriya işinə, digər 10 bal isə kurs işinə ayrılır.

Aralıq qiymətləndirmə semestrin sonunda **ATU-nun İnnovasiya Mərkəzi** tərəfindən **test imtahanı** formasında keçiriləcəkdir.

**9.2. KOLLOKVİUM SUALLARI:**

**1 - ci kollokvium (frontal sorğu) üçün suallar**

1. Müasir şəraitdə fövqəladə hallarda mülkü müdafiənin rolu və vəzifələri.

2. Mülkü müdafiə tibb xidmətinin vəzifələri və təşkilatı quruluşu

3. Sülh və müharibə dövründə yaranmış fövqəladə hallar.

4. Təbii fəlakət və iri qəzaların nəticələrinin aradan qaldırılması zamanı əhalinin tibbi təminatının təşkili

5. Fövqəladə hallarda yaranmış şəraitin qiymətləndirilməsi.

**2 - ci kollokvium (frontal sorğu) üçün suallar**

1. Fövqəladə hallarda xəsarət almış əhalinin müalicə-təxliyyə təminatının təşkili əsaslan.

2. Zədələnmə ocaqlarında ilk tibbi və ilk həkim yardımının təşkili Təkmilləşdirilmiş və ixtisaslaşdılmış tibbi yardımın təşkili

3. Fövqəladə hallarda əhalinin mühafizəsinin təşkili.

4. Fövqəladə hallarda əhalinin köçürülməsi.

5. Hərbiləşdirilməmiş dəstələrin şəxsi heyətinin və əhalinin hazırlığı.

**3 - cü kollokvium (frontal sorğu) üçün suallar**

1. Fövqəladə hallarda yaranmış zədə ocaqlarının tibbi-taktiki səciyyələndirilməsi

2. Təbii fəlakət, iri qəzalar və ya hərbi təhlükələr gözlənilən hallarda tibbi təminatın təşkili

3. Fərdi mühafizə vasitələri və Mülkü Müdafiənin mühafizə qurğuları

4. Bakterioloji zədələnmə ocağında aparılan sanitar- gigiyenik və epidemiya əleyhinə tədbirlərin təşkili”.

5. MMTX müəssisələri və dəstələrinin tibbi-sanitar, təsərrüfat və xüsusi əmlakla təchiz olunması

**9.3. İMTAHANA HAZIRLIQ ÜÇÜN SUALLAR:**

1. Müasir şəraitdə fövqəladə hallarda mülkü müdafiənin rolu və vəzifələri.

2. Mülkü müdafiə tibb xidmətinin vəzifələri və təşkilatı quruluşu

3. Sülh və müharibə dövründə yaranmış fövqəladə hallar.

4. Təbii fəlakət və iri qəzaların nəticələrinin aradan qaldırılması zamanı əhalinin tibbi təminatınıntəşkili

5. Fövqəladə hallarda yaranmış şəraitin qiymətləndirilməsi.

6. Fövqəladə hallarda xəsarət almış əhalinin müalicə-təxliyyə təminatının təşkili əsaslan.

7. Zədələnmə ocaqlarında ilk tibbi və ilk həkim yardımının təşkili Təkmilləşdirilmiş və ixtisaslaşdırılmış tibbi yardımın təşkili

8. Fövqəladə hallarda əhalinin köçürülməsi

9. Fövqəladə hallarda əhalinin mühafizəsinin təşkili.

10. Hərbiləşdirilməmiş dəstələrin şəxsi heyətinin və əhalinin hazırlığı.

11. Fövqəladə hallarda yaranmış zədə ocaqlarının tibbi-taktiki səciyyələndirilməsi

12. Təbii fəlakət, iri qəzalar və ya hərbi təhlükələr gözlənilən hallarda tibbi təminatın təşkili

13. Fərdi mühafizə vasitələri və Mülkü Müdafiənin mühafizə qurğuları

14. Bakterioloji zədələnmə ocağında aparılan sanitar- gigiyenik və epidemiya əleyhinə tədbirlərin təşkili”.

15. MMTX müəssisələri və dəstələrinin tibbi-sanitar, təsərrüfat və xüsusi əmlakla təchiz olunması

**10. ƏDƏBİYYAT SİYAHISI:**

**1. Azərbaycan Respublikası Milli Məclisi «Mülki Müdafiə Haqqinda Qanun» Bakı-1997.**

**2. Ocaqov H.O. «Mülki Mühafizə». Bakı-2001.**

**3. Musayev A. H. «Mülki Müdafiə Tibb Xidmətinin Təşkili» Bakı-2011.**

**4. И.П. Левчук, Н.В.Третьяков. «Медицина Катастроф» М.2015 г.**

**5. MÜHAZİRƏ MATERİALLARI.**

Fənn müəllimi: \_\_\_\_\_\_\_\_\_\_\_\_\_\_\_\_\_\_\_\_\_\_Qazıyev V.M.

FMK sədri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Quliyeva M.T.